**Rasti 2: Metsämyyriä käsitteleviä esimerkkilähteitä**

Suomen Luonto -lehdessä on ilmestynyt artikkeli Metsämyyrä sietää sahaavia lämpötiloja. Jutun yhteydessä lukee ”teksti Piia Ahonen”. Aukeama, jolla juttu sijaitsee, on nimeltään Luonto, ympäristö ja tiede nyt, se sijaitsee sivuilla 6-7 ja sen kulmassa lukee myös ”Toimitanut Jouni Tikkanen”. Lehti, jossa juttu on ilmestynyt, on nimeltään Suomen Luonto, sen kannessa on numero 3 ja päivämäärä 27.3.2015.

Metsämyyristä kerrotaan kirjassa nimeltä Suuri hiirikirja. Sen etusivulla on nimetty tekijät seuraavasti: ”Teksti: Stefan Casta Kuvitus: Staffan Ullström Suomennos: Ulla Lempinen”. Kirjassa kerrotaan, että ”Teksti © Stefan Casta 2008”. Siinä lukee myös ”Kustantaja: Kustannus-Mäkelä Oy, Karkkila 2009”

Luonnonvarakeskuksen eli Luken sivuilla on artikkeli Myyräkuume on ovela tuliainen kesämökiltä tai liiteristä. Artikkeli on päivätty 5.9.2016. Tekstin kirjoittajaksi on merkitty Riitta Salo-Kauppinen. Artikkelin osoite on https://www.luke.fi/myyrakuume-on-ovela-tuliainen-kesamokilta-tai-liiterista/ ja tämän materiaalin tekijä on lukenut sen 5.4.2018.

Metsämyyristä ei juuri löydy netistä kuvia, jotka olisi lisensoitu niin, että niitä voisi käyttää. Yksi löytyy kuitenkin Wikimedia Commonsista (johon tallennetaan esimerkiksi Wikipediassa käytettyjä kuvia). Kuvan osoite on https://commons.wikimedia.org/wiki/File:R%C3%B6telmaus.jpg?uselang=fi ja tämän materiaalin tekijä on lukenut sen 5.4.2018.

Kuvasta on annettu tällaiset tiedot:

”English: Bank Vole

Deutsch: Rötelmaus (Myodes glareolus), fotografiert im Juli 2004 von soebe

Titel: Rötelmaus

Foto: soebe, 17.07.2004

Lizenz: GNU-FDL

Beschreibung: Das Foto entstand in Eckernförde im Garten meiner Eltern, wo die Maus neben der Terrasse ihren Bau in einem Stockrosenbeet hat. Die Maus kam regelmäßig heraus, um sich ein paar Brotkrümmel zu holen. Bei dieser Aufnahme betrug der Abstand zwischen Kamera und Maus etwa einen Meter. Ganz geheuer war ihr die Situation wohl nicht, was ihr direkter Blick zur Kamera verdeutlicht.

first upload: Nov 28, 2004 - de:Wikipedia by soebe”